text: PUV Dones i Resistència - Llibre
  ISBN: 978-84-9133-401-9
  Matèria: estudis feministes, història, sociologia i política
  El període republicà a València, especialment durant l'etapa bèl·lica, va ser una època apassionant i plena d'interès. A la ciutat, situada en la rereguarda i allunyada del front, els canvis se succeïen de manera imparable. En aquesta etapa, de crisi i violència, però també de llibertat i metamorfosi, van florir les reivindicacions de les dones. És en aquest aspecte on posa l'atenció la col·lecció de l'Arxiu Vidal. Les imatges de Luis Vidal Corella, col·laborador d'El Mercantil Valenciano', corresponsal d''ABC', 'El Ruedo' o l'Agencia EFE, mostren una València republicana en efervescència, en què, per exemple, les dones es posen al capdavant d'una assistència social vital en aquells temps de violència sense sentit. Davant de l'objectiu del fotoperiodista desfilen encaixadores de taronja, cosidores d'uniformes, sanitàries o venedores ambulants, però també dones tramviaires o, no cal dir‐ho, milicianes en el front. Les dones assumeixen el protagonisme quotidià de manera inusitada, però també veurem els hospitals de rereguarda i del front, els menjadors socials o les recollides de fons d'ajuda a Madrid organitzades per l'Agrupació de Dones Antifeixistes, dirigida per Pilar Soler i Consuelo Barber. Les fotografies de l'incansable Vidal també reflecteix la vida quotidiana, les "Festes del Xiquet" o les cues de dones per a anar a votar al febrer de 1936, on destaquen les religioses. Tota una panoràmica visual d'un temps d'esperança en la igualtat i les reivindicacions de les dones, que l'ideari de la Secció Femenina de Pilar Primo de Rivera que portarien els vencedors no tardaria a arrasar de soca‐rel.
  Pròleg rectora Universitat de València i vicerectora de Cultura i Esport.
  Presentació. Les protagonistes, el lloc, la mirada. Carlos López Olano, Universitat de València i Luis Vidal Ayala, Arxiu Luis Vidal"
  Luis Vidal Corella i els seus retrats de les dones en la València republicana. Carlos López-Olano, Universitat de València i Luis Vidal Ayala, Arxiu Luis Vidal
  De la República de les ciutadanes a la reraguarda en femení. Ana Aguado, Universitat de València i Vicenta Verdugo, Florida Universitaria
  Els treballs de les dones. Ana Aguado i Luz Sanfeliu, Universitat de València
  Dones i vida quotidiana: sociabilitat i espais cívics. Luz Sanfeliu, Universitat de València i Vicenta Verdugo, Florida Universitaria
  (Abans d'entrar) Dones que miren a càmera: imatges a través del temps. Violeta Ros i Lurdes Valls, Universitat de València